Diari Oficial de la Generalitat Valenciana


Sumari del DOGV 2872, del 19-11-1996 (1996/840019)

DECRET 204/1996, de 5 de novembre, del Govern Valencià, pel qual se segreguen i agreguen recíprocament parts dels termes municipals d'Alacant i Busot.
------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/05/204/dof/vci/html**

### Dades del document

Número de DOGV
:   2872

Data del DOGV
:   19-11-1996

Secció del DOGV
:   ALTRES DISPOSICIONS

Número del document
:   1996/840019


Data del document
:   05-11-1996

Organisme emissor
:   Conselleria de Presidència

Tipus de document
:   Decret

DECRET 204/1996, de 5 de novembre, del Govern Valencià, pel qual se segreguen i agreguen recíprocament parts dels termes municipals d'Alacant i Busot.   
Els Ajuntaments d'Alacant i Busot tramitaren l'expedient amb caràcter voluntari per a segregar i agregar recíprocament sengles porcions dels seus termes municipals.   
L'expedient ha sigut tramitat d'acord amb les prescripcions legals, i s'han apreciat les circumstàncies exigides legalment per tal de procedir a la segregació.  
L'article 31.8 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, atribueix a la Generalitat Valenciana la competència exclusiva per a l'alteració dels termes municipals, competència conforme al que disposa l'article 13 de la Llei 7/1985, de 2 d'abril, de Bases de Règim Local, i el Reial Decret 3318/1983, de 25 d'agost, de traspàs de funcions i serveis de l'administració de l'estat a la Generalitat Valenciana en matèria d'administració local.  
En conseqüència, d'acord amb el Consell d'Estat, a proposta del conseller de Presidència i com que s'ha acreditat el compliment de les prescripcions exigides per la legislació vigent, tant les de caràcter procedimental com les substantives, i amb la deliberació prèvia del Govern Valencià, en la reunió del dia 5 de novembre de 1996,  
Decrete  
Article 1  
1. Són segregades sengles porcions dels termes municipals d'Alacant i de Busot (Alacant) per a l'agregació recíproca.   
2. Les porcions segregades són les següents::  
a) Segregació d'una part del terme d'Alacant per a l'agregació al terme de Busot d'una superfície de 34,5 hectàrees.  
b) Segregació d'una part del terme de Busot per a l'agregació al terme d'Alacant d'una superfície de 37,6 hectàrees.  
La nova línia de terme serà la següent:  
S'inicia des del molló 3 T (Busot, el Campello, Alacant). Comença el traçat coincidint amb l'actual divisòria fins al molló 8. Des d'ací coincideix amb les tanques darreres de la urbanització Foia dels ànecs, i continua per la recta que uneix el pal de la línia elèctrica que hi ha a les tanques esmentades i el centre del pont sobre el barranc de l'Aigua Amarga. Des d'aquest punt, va per l'eix del camí dels Pastors fins al punt situat a 30 metres de l'accés de la urbanització i després fa una línia paral·lela a 30 metres del carrer fins la unió amb el camí de la Foia de l'Espinar i continua per l'eix fins la cruïlla amb el camí de la Casa de la Rambla i acaba en la intersecció del camí de la Rambla amb la rambla del Vergeret.  
Article 2  
Hom procedirà a la delimitació de les porcions segregades.  
Disposicions Finals  
Primera  
El conseller de Presidència queda facultat per a dictar les disposicions que calguen per al desenvolupament i execució d'aquest decret.  
Segona  
Aquest decret vigirà a l'endemà de la seua publicació en el Diari Oficial de la Generalitat Valenciana.  
Les persones interessades podran interposar contra aquest decret, que esgota la via administrativa, després de fer la comunicació preceptiva prèvia al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats arran de la notificació d'aquest decret, segons que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això, sense perjuí que siga utilitzada qualsevol altra via que s'estime oportuna.   
València, 5 de novembre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Presidència,  
JOSÉ JOAQUíN RIPOLL SERRANO


Còpia Permalink ELI